ব্রুনাই
ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার।
বুদ্ধ ইন্টারন্যাশনাল সার্কিট
বুদ্ধ ইন্টারন্যাশনাল সার্কিট () হল একটি ফর্মুলা ওয়ান রেসিং সার্কিট। এটি ভারতের রাজধানী দিল্লির কাছে উত্তরপ্রদেশ রাজ্যের গ্রেটার নয়ডায় অবস্থিত। ২০১১ সালের ৩০ অক্টোবর এখানে প্রথম ফর্মুলা ওয়ান ভারতীয় গ্রাঁ প্রি শুরু হয়েছে। ২০১১ সালের ১৮ই অক্টোবর এই ট্র্যাকের আনুষ্ঠানিক উদ্বোধন করা হয়। এটি ভারতের বৃহত্তম ক্রীড়া কেন্দ্র।